Der er langt fra Kaas til Hune. I hvert fald så langt at selv tyve minutters øredøvende klokkespil ikke nåede frem til kirketjener Erik Ipsens bolig. Sent mandag aften, da klokkerne i Hune ringede 22:00, fortsatte klokkespillet med at vække borgerne i over 20 minutter i den nordjyske by. Og forklaringen er mere end almindeligt speciel. -	Der var jo nogen, der troede, vi fejrede forårsjævndøvn, men nej-nej, griner Erik Ipsen dagen efter dagen derpå. Forårsjævndøgnet indtraf nemlig også mandag, helt præcist klokken 22:24. -	Jeg blev ringet op kvart i ti mandag aften. Min kollega bor meget tæt på og var oppe at slå strømmen fra. Tirsdag tændte jeg igen – den gik ikke i gang. Så kunne jeg se en salmebog lå over fjernbetjeningen, lyder forklaringen om det pludselige klokkespil. Der var nemlig en om ikke guddommelig indgriben, så en vildfaren salmebog, der på mystisk vis landede over på fjernbetjeningen af klokkerne. Og der skal altså noget af et tilfælde til. -	Den har otte knapper, sådan cirka – så den har ramt lige nøjagtigt, fortæller Erik Ipsen. -	Men det er den eneste mulighed, som jeg kan se. Erik Ipsen lover i fremtiden at være meget påpasselig med hvilke salmebøger, der ligger i nærheden af fjernbetjeningen.

Opsummering:
Der var dog ikke tale om guddommelig indgriben, mener graver og kirketjener.